I 1765 ble Calicut erobret av Haider Ali, som jaget vekk kjøpmennene og lot alle kokos- og sandeltrær hugge ned,slik at plassen skulle bli mindre attraktiv for europeerne. Hans tropper ble fordrevet av britene i 1782, men en ny ødeleggelse rammet byen kort etter under hans sønn Tipu Sultan, som behandlet dens innbyggere med stor grusomhet. Ved fredsslutningen i 1792, som kostet Tipu Sultan halve hans rike, ble Calicut med distrikt britisk område.